कविता लड्‌डा की कहानी- प्रयाग संगम
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Kavita Ladda - Prayag Sangam
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
प्रयाग संगम
माधुरी के पिताजी बचपन में ही चल बसे थे। उसकी मां ने सिलाई-बुनाई का काम करके माधुरी को बड़ा किया।
छोटा-सा मकान था , गुजर-बसर हो जाती थी। माधुरी का विवाह विवेक के साथ हुआ। घर में सास न थी। माधुरी ने अपने गुणों से घर को स्वर्ग बना दिया। माधुरी के ससुराल में पुराने रीति- रिवाज बहुत चलते थे। उसके चलते ललिता देवी मन मार के रह जातीं।
बेटी-दोएता बड़े याद आते पर मिलने भी न जातीं। नाती प्रयाग, सभी का लाडला था। माधुरी के ससुरजी, दयारामजी को भूलने की बीमारी थी। इसलिए उन्हें कभी अकेला नहीं छोड़ते। सब ठीक चल रहा था कि अचानक खबर आई कि ललितादेवी गिर पड़ीं और कमर की हड्डी खिसक गई।
सारा परिवार उन्हें मिलने आया। पर मां की हालत देख माधुरी अंदर से हिल गई ,अब उनका वहां अकेले रहना नामुमकिन था। सब समझ नही पा रहे थे अब क्या करें? माधुरी घर छोड के यहां मां के पास रुक नहीं सकती थी और मां को ऐसी हालत में छोड़कर जाना किसी को गवारा न था।
पर नन्हे से प्रयाग ने चुटकियों में समस्या सुलझा दी - ‘नानी मां को अपने घर ले चलेंगें।’
ललितादेवी को बड़ी बेबसी महसूस हई पर माधुरी ने याद दिलाया ‘मां तुमने मेरे लालन-पालन में अपनी पूरी जिंदगी झोंक दी। क्या अब मेरा इतना भी कर्तव्य नहीं है कि मैं तेरी देखभाल करूं! प्रयाग को क्या संस्कार दे पाऊंगी फिर मैं?’
नन्हे से प्रयाग ने सारे भेद भुला के सब रिश्तों का संगम एक जगह करवा डाला और सब लोग ललितादेवी का घर बंद कर के उन्हें साथ लेकर मार्ग पर टॅक्सी की प्रतीक्षा कर रहे थे।